Kerri yanvar oyida siyosatdan ketadi

AQSh davlat kotibi Jon Kerri 20 yanvarda iste'foga chiqqanidan so‘ng, davlat xizmatidagi faoliyatini yakunlashini bildirdi. 
"Mening davlat xizmatidagi faoliyatim yakuniga yetdi", — degan Kerri Vashingtonda bo‘lib o‘tgan matbuot anjumanida. 
Hozirda 73 yoshga kirgan Jon Kerri 2013 yil fevralidan beri davlat kotibi lavozimini egallab keladi. U Barak Obama ma'muriyati tarkibida 20 yanvarda iste'foga chiqadi. 
Kerri qariyb 30 yilga yaqin Massachusets shtatidan senator bo‘ldi. 2004 yilda AQSh prezidentligi uchun Demokratik partiyadan nomzodini qo‘ydi, biroq ikkinchi muddatga saylangan Jorj Bush kichikka mag‘lub bo‘ldi.